2017. gada 12. septembrī Noteikumi Nr. 548

Rīgā (prot. Nr. 45 29. §)

**Grozījumi Ministru kabineta 2012. gada 17. aprīļa noteikumos Nr. 274 "Kārtība, kādā atzīst uzņēmumus un iekārtas un reģistrē personas, kas iesaistītas tādu dzīvnieku izcelsmes blakusproduktu un atvasinātu produktu apritē, kas nav paredzēti cilvēku patēriņam"**

Izdoti saskaņā ar

Veterinārmedicīnas likuma

42.1 panta pirmo daļu

Izdarīt Ministru kabineta 2012. gada 17. aprīļa noteikumos Nr. 274 "Kārtība, kādā atzīst uzņēmumus un iekārtas un reģistrē personas, kas iesaistītas tādu dzīvnieku izcelsmes blakusproduktu un atvasinātu produktu apritē, kas nav paredzēti cilvēku patēriņam" (Latvijas Vēstnesis, 2012, 62. nr.; 2014, 6. nr.; 2015, 163. nr.) šādus grozījumus:

1. Papildināt noteikumus ar 7.1 punktu šādā redakcijā:

"7.1 Šo noteikumu 7. punktā minētos lēmumus dienests vienas darbdienas laikā pēc lēmuma pieņemšanas paziņo uzņēmumam Paziņošanas likumā noteiktajā kārtībā."

1. Papildināt III nodaļu ar 30.1 punktu šādā redakcijā:

"30.1 Ja dienests šo noteikumu 24. un 28. punktā minētajā kārtībā blakusproduktu apritē iesaistīto personu nav iekļāvis uzraudzības objektu reģistrā vai nav izdarījis izmaiņas uzraudzības objektu reģistrā par blakusproduktu apritē iesaistīto personu, uzskatāms, ka blakusproduktu apritē iesaistītā persona uzraudzības objektu reģistrā ir reģistrēta, piemērojot Brīvas pakalpojumu sniegšanas likumā minēto noklusējumu."

3. Papildināt 35. punktu aiz skaitļa un vārda "29. pantā" ar skaitļiem un vārdiem "IV pielikuma IV nodaļas 3. iedaļas 2. punkta "b" apakšpunkta "iii" apakšpunkta trešajā ievilkumā".

4.Papildināt IV nodaļu ar 35.1 punktu šādā redakcijā:

"35.1 Mazjaudas sadedzināšanas vai līdzsadedzināšanas iekārtu ir atļauts izmantot, lai likvidētu regulas Nr. 142/2011 III pielikuma III nodaļas "a" punktā minētos blakusproduktus."

5. Papildināt 2. pielikuma 5.2. apakšpunktu aiz skaitļa un vārda "29. pantam" ar skaitļiem un vārdiem "IV pielikuma IV nodaļas 3. iedaļas 2. punkta "b" apakšpunkta "iii" apakšpunkta trešajam ievilkumam".

Ministru prezidents Māris Kučinskis

Zemkopības ministrs Jānis Dūklavs